ଅଷ୍ଟ ଲକ୍ଷ୍ମୀ ସ୍ତୋତ୍ରମ

ଆଦିଲକ୍ଷ୍ମି
ସୁମନସ ଵଂଦିତ ସୁଂଦରି ମାଧଵି, ଚଂଦ୍ର ସହୋଦରି ହେମମୟେ
ମୁନିଗଣ ଵଂଦିତ ମୋକ୍ଷପ୍ରଦାୟନି, ମଂଜୁଲ ଭାଷିଣି ଵେଦନୁତେ |
ପଂକଜଵାସିନି ଦେଵ ସୁପୂଜିତ, ସଦ୍ଗୁଣ ଵର୍ଷିଣି ଶାଂତିୟୁତେ
ଜୟ ଜୟହେ ମଧୁସୂଦନ କାମିନି, ଆଦିଲକ୍ଷ୍ମି ପରିପାଲୟ ମାମ || 1 ||

ଧାନ୍ୟଲକ୍ଷ୍ମି
ଅୟିକଲି କଲ୍ମଷ ନାଶିନି କାମିନି, ଵୈଦିକ ରୂପିଣି ଵେଦମୟେ
କ୍ଷୀର ସମୁଦ୍ଭଵ ମଂଗଳ ରୂପିଣି, ମଂତ୍ରନିଵାସିନି ମଂତ୍ରନୁତେ |
ମଂଗଳଦାୟିନି ଅଂବୁଜଵାସିନି, ଦେଵଗଣାଶ୍ରିତ ପାଦୟୁତେ
ଜୟ ଜୟହେ ମଧୁସୂଦନ କାମିନି, ଧାନ୍ୟଲକ୍ଷ୍ମି ପରିପାଲୟ ମାମ || 2 ||

ଧୈର୍ୟଲକ୍ଷ୍ମି
ଜୟଵରଵର୍ଷିଣି ଵୈଷ୍ଣଵି ଭାର୍ଗଵି, ମଂତ୍ର ସ୍ଵରୂପିଣି ମଂତ୍ରମୟେ
ସୁରଗଣ ପୂଜିତ ଶୀଘ୍ର ଫଲପ୍ରଦ, ଜ୍ଞାନ ଵିକାସିନି ଶାସ୍ତ୍ରନୁତେ |
ଭଵଭୟହାରିଣି ପାପଵିମୋଚନି, ସାଧୁ ଜନାଶ୍ରିତ ପାଦୟୁତେ
ଜୟ ଜୟହେ ମଧୁ ସୂଧନ କାମିନି, ଧୈର୍ୟଲକ୍ଷ୍ମୀ ପରିପାଲୟ ମାମ || 3 ||

ଗଜଲକ୍ଷ୍ମି
ଜୟ ଜୟ ଦୁର୍ଗତି ନାଶିନି କାମିନି, ସର୍ଵଫଲପ୍ରଦ ଶାସ୍ତ୍ରମୟେ
ରଧଗଜ ତୁରଗପଦାତି ସମାଵୃତ, ପରିଜନ ମଂଡିତ ଲୋକନୁତେ |
ହରିହର ବ୍ରହ୍ମ ସୁପୂଜିତ ସେଵିତ, ତାପ ନିଵାରିଣି ପାଦୟୁତେ
ଜୟ ଜୟହେ ମଧୁସୂଦନ କାମିନି, ଗଜଲକ୍ଷ୍ମୀ ରୂପେଣ ପାଲୟ ମାମ || 4 ||

ସଂତାନଲକ୍ଷ୍ମି
ଅୟିଖଗ ଵାହିନି ମୋହିନି ଚକ୍ରିଣି, ରାଗଵିଵର୍ଧିନି ଜ୍ଞାନମୟେ
ଗୁଣଗଣଵାରଧି ଲୋକହିତୈଷିଣି, ସପ୍ତସ୍ଵର ଭୂଷିତ ଗାନନୁତେ |
ସକଲ ସୁରାସୁର ଦେଵ ମୁନୀଶ୍ଵର, ମାନଵ ଵଂଦିତ ପାଦୟୁତେ
ଜୟ ଜୟହେ ମଧୁସୂଦନ କାମିନି, ସଂତାନଲକ୍ଷ୍ମୀ ପରିପାଲୟ ମାମ || 5 ||

ଵିଜୟଲକ୍ଷ୍ମି
ଜୟ କମଲାସିନି ସଦ୍ଗତି ଦାୟିନି, ଜ୍ଞାନଵିକାସିନି ଗାନମୟେ
ଅନୁଦିନ ମର୍ଚିତ କୁଂକୁମ ଧୂସର, ଭୂଷିତ ଵାସିତ ଵାଦ୍ୟନୁତେ |
କନକଧରାସ୍ତୁତି ଵୈଭଵ ଵଂଦିତ, ଶଂକରଦେଶିକ ମାନ୍ୟପଦେ
ଜୟ ଜୟହେ ମଧୁସୂଦନ କାମିନି, ଵିଜୟଲକ୍ଷ୍ମୀ ପରିପାଲୟ ମାମ || 6 ||

ଵିଦ୍ୟାଲକ୍ଷ୍ମି
ପ୍ରଣତ ସୁରେଶ୍ଵରି ଭାରତି ଭାର୍ଗଵି, ଶୋକଵିନାଶିନି ରତ୍ନମୟେ
ମଣିମୟ ଭୂଷିତ କର୍ଣଵିଭୂଷଣ, ଶାଂତି ସମାଵୃତ ହାସ୍ୟମୁଖେ |
ନଵନିଧି ଦାୟିନି କଲିମଲହାରିଣି, କାମିତ ଫଲପ୍ରଦ ହସ୍ତୟୁତେ
ଜୟ ଜୟହେ ମଧୁସୂଦନ କାମିନି, ଵିଦ୍ୟାଲକ୍ଷ୍ମୀ ସଦା ପାଲୟ ମାମ || 7 ||

ଧନଲକ୍ଷ୍ମି
ଧିମିଧିମି ଧିଂଧିମି ଧିଂଧିମି-ଦିଂଧିମି, ଦୁଂଧୁଭି ନାଦ ସୁପୂର୍ଣମୟେ
ଘୁମଘୁମ ଘୁଂଘୁମ ଘୁଂଘୁମ ଘୁଂଘୁମ, ଶଂଖ ନିନାଦ ସୁଵାଦ୍ୟନୁତେ |
ଵେଦ ପୂରାଣେତିହାସ ସୁପୂଜିତ, ଵୈଦିକ ମାର୍ଗ ପ୍ରଦର୍ଶୟୁତେ
ଜୟ ଜୟହେ ମଧୁସୂଦନ କାମିନି, ଧନଲକ୍ଷ୍ମି ରୂପେଣା ପାଲୟ ମାମ || 8 ||

ଫଲଶୃତି
ଶ୍ଲୋ|| ଅଷ୍ଟଲକ୍ଷ୍ମୀ ନମସ୍ତୁଭ୍ୟଂ ଵରଦେ କାମରୂପିଣି |
ଵିଷ୍ଣୁଵକ୍ଷଃ ସ୍ଥଲା ରୂଢେ ଭକ୍ତ ମୋକ୍ଷ ପ୍ରଦାୟିନି ||

ଶ୍ଲୋ|| ଶଂଖ ଚକ୍ରଗଦାହସ୍ତେ ଵିଶ୍ଵରୂପିଣିତେ ଜୟଃ |
ଜଗନ୍ମାତ୍ରେ ଚ ମୋହିନ୍ୟୈ ମଂଗଳଂ ଶୁଭ ମଂଗଳମ ||

Web Url: http://www.vignanam.org/veda/ashta-lakshmi-stotram-oriya.html